b'\n_START_ARTICLE_\nRoger av Wendover\n_START_SECTION_\nBiografi\n_START_PARAGRAPH_\nRoger er den f\xc3\xb8rste av de betydningsfulle kr\xc3\xb8nikeskribentene som arbeidet ved St Albans. Hans best kjente kr\xc3\xb8nike er kalt Flores Historiarum (Historiens blomster). Kr\xc3\xb8niken er i stor del basert p\xc3\xa5 materiale som allerede eksisterte ved St Albans. Den egentlige kjernen i den tidligste delen av kr\xc3\xb8niken er antatt \xc3\xa5 ha blitt satt sammen fra samlingen til John de Cella (ogs\xc3\xa5 kjent som John av Wallingford), som var abbed ved St Albans fra 1195 til 1214, skj\xc3\xb8nt bevisf\xc3\xb8ringen er ikke absolutt. Johns verk startet fra \xc3\xa5ret 1188 og ble revidert og fortsatt av Roger fram til 1235, \xc3\xa5ret f\xc3\xb8r han d\xc3\xb8de. Roger hevder i sitt forord \xc3\xa5 ha valgt \xc2\xabfra b\xc3\xb8ker av katolske forfattere verdig \xc3\xa5 godskrive, akkurat som blomster av ulike farger er samlet fra forskjellige marker\xc2\xbb. Derav har han kalt sitt verk for Flores Historiarum \xe2\x80\x93 en tittel passende for 1300-tallet til en omfattende samling av ulike forfattere. Den ble p\xc3\xa5begynt ved St Albans, og fortsatt og fullf\xc3\xb8rt ved Westminster p\xc3\xa5 grunnlag av kr\xc3\xb8niken til Matthew Paris fram til \xc3\xa5ret 1326. Verket var lenge tilskrevet til en \xc2\xabMatthew av Westminster\xc2\xbb, men det er n\xc3\xa5 kjent at ingen kronik\xc3\xb8r av dette navnet har noen gang eksistert. Roger av Wendovers verk er imidlertid i dag verdsatt ikke for det han har trukket fra tidligere forfattere som for dens fullstendige og livfulle fortelling av samtidige hendelser fra 1216 til 1235._NEWLINE_The Revelation of St Nicholas to a monk of Evesham (Sankt Nikolas\xe2\x80\x99 \xc3\xa5penbaring til en munk i Evesham) ble skrevet i 1196, men forfatteren er ukjent. I en forkortet form er den funnet i Roger av Wendovers Flores Historiarum under \xc3\xa5ret 1196. Det er en merkelig religi\xc3\xb8s allegori som behandler pilegrimsferd til en sjel fra d\xc3\xb8den gjennom skj\xc3\xa6rsild og paradiset til himmelen. Munken, ledet av sankt Nikolas, er tatt fra sted til sted i skj\xc3\xa6rsilden hvor han m\xc3\xb8ter og samtaler med personer av forskjellig rang, og som forteller sine historier og om deres lidelser. Fra skj\xc3\xa6rsilden stiger han langsom til paradiset og n\xc3\xa5r endelig himmelens porter; hvorp\xc3\xa5 han v\xc3\xa5kner opp.\n_START_SECTION_\nVerker\n_START_PARAGRAPH_\nRogers verk ble kjent for ettertiden via et manuskript fra 1200-tallet som er bevart i biblioteket Bodleian Library (Douce manuscript 207), en \xc3\xb8delagt kopi fra 1300-tallet i British Library (Cotton manuscript Otho B. v.), og en utgave klargjort av Matthew Paris som danner den f\xc3\xb8rste delen av denne forfatterens Chronica Majora (red. Henry Richards Luard, Rolls Series, 7 bind). Den beste utgaven av Rogers verker er den til H. O. Coxe (4 bind, London, 1841-1824); det er en annen (fra 1154) i Rolls Series av H. G. Hewlett (3 bind, 1886-1898).'